stanford-oval/wikipedia huggingface dataset:
הארמון הגדול של קונסטנטינופול

| --- | --- |

 מידע כללי
 סוג:  ארמון, מבנה לשעבר 
 מיקום:  איסטנבול 
 מדינה:  טורקיה 
 הקמה ובנייה
 סגנון אדריכלי:  אדריכלות ביזנטית 
 
 קואורדינטות:  41°00′23″N 28°58′40″E﻿ / ﻿41.00638889°N 28.97777778°E﻿ / 41.00638889; 28.97777778
  (למפת איסטנבול מוגדלת) הארמון הגדול של קונסטנטינופול(למפת איסטנבול רגילה) הארמון הגדול של קונסטנטינופול
 
הארמון הגדול של קונסטנטינופול (ביוונית: Μέγα Παλάτιον; בלטינית: Palatium Magnum; בטורקית: Büyük Saray) הידוע גם כ"ארמון הקדוש" (ביוונית: Ἱερὸν Παλάτιον; בלטינית: Sacrum Palatium) היה קומפלקס מבנים שמוקם בחלק הדרום מזרחי של חצי האי הידוע כיום כאיסטנבול העתיקה (לשעבר קונסטנטינופול). הארמון שימש כמשכנם של קיסרי האימפריה עד לשנת 1081 וכמרכז המנהלי של האימפריה הביזנטית במשך קרוב ל-700 שנים. רק שרידים מעטים ומקטעים מיסודות הארמון שרדו עד לימינו.
היסטוריה

כאשר קונסטנטין ייסד מחדש את העיר קונסטנטינופול כרומא החדשה, בשנת 330 לספירה, הקים ארמון בין ההיפודרום לאגיה סופיה על מנת שישמש כמשכן לעצמו וליורשיו. בהמשך נערכו בו שינויים ושיפוצים רבים על ידי יורשיו של קונסטנטין, קיסרי האימפריה הרומית שהייתה לאימפריה הרומית המזרחית. במהלך מהומות ניקה נגרם לו הרס רב, והקיסר יוסטיניאנוס הראשון שיפץ אותו בהרחבה. בניה נוספת התרחשה תחת שלטונם של יוסטיניאנוס השני ובאסיליוס הראשון. החל מהמאה ה-11 העדיפו קיסרי ביזנט להתגורר בארמון בלכרנאה. עם זאת, הארמון המשיך לשמש כמרכז המנהלי והטקסי של האימפריה. במהלך מסע הצלב הרביעי נבזז הארמון על ידי חייליו של בוניפאציו הראשון. עם זאת קיסרי האיפריה הלטינית הוסיפו להשתמש בו, אך לא היה להם את המשאבים הדרושים לתחזוקתו. בולדווין השני, אחרון קיסרי האימפריה הלטינית, אפילו נאלץ להסיר חלק מגגות המתכת של הארמון ולמכרם. כאשר קונסטנטינופול חזרה לשליטת האימפריה הביזנטית, בשנת 1261, הארמון היה במצב תחזוקה ירוד. קיסרי האימפריה נטשו אותו לטובת ארמון הבלכרנאה, שהיה בטוח יותר ונוח יותר להגנה. הארמון הוזנח עד כדי כך, עד כי נאמר כי לאחר כיבוש העיר על ידי מהמט השני שוטט הסולטן באולמות השוממים וציטט את מילותיו של המשורר הפרסי פירדוסי:
עכביש טווה את קוריו בארמונו של כורש
כוס חרבות נושף על מגדל אפרסיאב
מרבית הארמון פורק בתחילת השלטון העותמאני. כחלק מגל הבניה שפקד את העיר. באזור נבנו בתי מגורים ומספר מסגדים קטנים, לפני שהסולטאן אחמד הראשון הרס את שארית ארמון דפנה כדי להקים באזור את המסגד הכחול ואת המבנים הנלוים אליו.
תיאור

הארמון ממוקם בקצה הדרום המזרחי של חצי האי, על צלע גבעה היורדת מההיפודרום אל הים. על פי החוקרים, נראה שהוא הורכב, בדומה לארמון טופקאפי שהחליף אותו, מסדרה של ביתנים. בסך הכל, כיסה שטח כולל של כ-20,000 מטרים רבועים, בשישה מפלסים נפרדים, כולל קסרקטינים, גנים, מבני שלטון, מגורים מלכותיים, כנסיות וקפלות.
תיאור > שער הארד

הכניסה הראשית לארמון, מרחבת האוגוסטיון, הייתה דרך שער הארד (הח'לקה), השער המפואר קיבל את שמו מכיסוי דלתותיו במתכת. ועד לתקופת האיקונוקלאזם עוטר בתממונתו המוזהבת של ישוע.
תיאור > ארמון דפנה

ארמון דפנה, ששנקרא כך על שם פסל הנמפה דפנה, אשר הובא מרומא והוצב בחצרו, שימש למגורים ולתפקידים מנהליים וטקסיים. הארמון היה צמוד להיפודרום, וקושר אליו בגרם מדרגות, דבר שאפשר לקיסר לצפות במרוצים ולהראות עצמו לנתיניו, כאשר הוא נמצא בתא צפייה מיוחד- הקאטיסמה. ארמון דפנה כלל גם את קפלת סטפן הקדוש.
תיאור > מבני שלטון

מבני שלטון נוספים כללו גם את טרקלין קבלת 19 האיקוביטה, את מושב הסנאט- המאיורנה, ואת הכריסטוקלינו- אולם קבלת הפנים הטקסי.
תיאור > ארמון הבוקולאון

ארמון הבוקולאון(אנ') קיבל את שמו, כפי הנראה, בתקופת יוסטיניאנוס הראשון, כאשר הוקם בו נמל קטן, אשר עוטר בפסלי שור ואריה. נבנה ככל הנראה בתקופת שלטונו של תיאודוסיוס השני במאה החמישית. הקיסר תיאופילוס בנה מחדש את הארמון והוסיף חזית גדולה על גבי חומות הים ובשנת 969 הקים הקיסר ניקפרוס השני חומת מעגלים. ארמון זה שימש למגורי הקיסר עד המעבר לארמון בלכרינאה. בקאפלת הארמון, קאפלת הבתולה הקדושה של המגדלור, נמצא אחד מאוספי השרידים החשובים של העולם הנוצרי.
חפירות

חפירות החלו על ידי ארכאולוגים צרפתים בשנים 1921–1923, משלחת נוספת פעלה בארמון בשנים 1935–1938, ב-1952–1954, חשפו חפירות במקור סדרת פסיפסים מרהיבים, אשר מוצגים כיום במוזיאון הפסיפס של הארמון הגדול. החפירות נמשכות עד ימינו אלו, אך רק רבע משטח הארמון נחפר. מרבית שטחי הארמון אינם ניתנים לחפירה, מכיוון שהם נמצאים תחת בניינים קיימים ובמיוחד תחת הארמון הכחול.
בתרבות ההמונים

הארמון הגדול מופיעים במשחקי מחשב:
במשחק משנת 2011: Assassin's Creed: Revelations.
במשחק משנת 2013 Dracula 5: The Blood Legacy.
בורות המים של הארמון מופיעים גם ברומן התופת ובסרט התופת אשר עובד ממנו.
בהלה בפארק הסמים

| --- | --- |

 בימוי:  ג'רי שטסברג 
 הופק בידי:  דומיניק דאן 
 תסריט:  ג'ואן דידיון, ג'ון גרגורי דאן 
 שחקנים ראשיים:  אל פצ'ינו פאול סורבינו ננסי מק'קיי וורן פינרטי רוטניה אלדה ג'ו סנטוס ריצ'רד ברייט ראול ג'וליה קאתי וין סאלי בויר 
 מוזיקה:  נד רורם 
 צילום:  אדם הולנדר 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20, נטפליקס 
 שיטת הפצה:  וידאו על פי דרישה 
 הקרנת בכורה:  13 ביולי 1971 
 משך הקרנה:  109 דק' 
 שפת הסרט:  אנגלית 
 סוגה:  סרט דרמה 
 מקום התרחשות:  ניו יורק 
 הכנסות באתר מוג'ו:   panicinneedlepark
 דף הסרט ב־IMDb
 
בהלה בפארק הסמים (באנגלית: The Panic in Needle Park) הוא סרט קולנוע אמריקאי משנת 1971, לראשון בו גילם אל פצ'ינו את הדמות הראשית. שחקן נוסף לו הייתה זו אחת מהופעותיו הראשונות בסרט הוא ראול ג'וליה, אשר גילם דמות משנית.
בסרט פאצ'ינו מגלם את דמותו של מכור להרואין בניו יורק, אשר גורר את אהובתו להתמכרות לסמים. הסרט מתאר את הידרדרותם של השניים בנבכי תרבות הסמים בעיר לצד הידרדרות הקשר הרומנטי ביניהם.
שחקנים

| שם השחקן | שם הדמות |
| --- | --- |
אל פצ'ינו: בובי
קיטי וין: הלן ריבס
אלן וינט: הבלש נרקוטיקס הוטצ'
ריצ'רד ברייט: האנק
קיאל מרטין: צ'יקו
מייקל מק'קלנטן: סוני
וורן פינרטי: סאמי
מרסיה ג'ין קורץ: מארסי
ראול ג'וליה: מארקו
אנג'י אורטגה: איירן
לארי מרשל: מיקי
פאול מייס: וויטי
ננסי מק'קיי: פני
גיל רוג'רס: רובינס
ג'ו סנטוס: הבלש די'בונו
פאול סורבינו: סמואלס
הערות שוליים

↑  ראו באתר "סרטים" ובאתר האוזן השלישית
ערך זה הוא קצרמרבנושא סרטים. אתם מוזמנים לתרום לוויקיפדיה ו.
שתי אהבות אמת (סרט)

| --- | --- |

 מבוסס על:  על הספר שתי אהבות אמת מאת טיילור ג'נקינס ריד
 בימוי:  אנדי פיקמן 
 הופק בידי:  אדם בייסלי  מייקל ג'פרסון  וילי קוטנר  אנדי פיקמן  בטסי סלינגר  שרה פין  אריאנה פרייז'ר  פטר ג'קל
 תסריט:  Taylor Jenkins Reid 
 שחקנים ראשיים:  סימו ליו טום אוורט סקוט לורן טום מיקאלה קונלין קופר ואן גרוטל פיליפה סו לוק ברייסי מייקל או'קיף 
 מוזיקה:  נייתן וונג 
 צילום:  גרג גרדינר 
 מדינה:  ארצות הברית 
 חברת הפקה:  Highland Film Group  Volition Media Partners  R.U. Robot
 חברה מפיצה:  The Avenue
 הקרנת בכורה:  7 באפריל 2023 
 שפת הסרט:  אנגלית 
 סוגה:  מלודרמה, סרט מבוסס יצירה ספרותית, סרט רומנטי 
 דף הסרט ב־IMDb
 
שתי אהבות אמת (באנגלית: One True Loves) הוא סרט רומנטי אמריקאי בבימויו והפקתו של אנדי פיקמן. הסרט הוא עיבוד לרומן משנת 2016 באותו שם מאת טיילור ג'נקינס ריד. מככבים בו פיליפה סו, סימו ליו, לוק ברייסי, מיכאלה קונלין, לורן טום, מייקל או'קיף, טום אוורט סקוט, קופר ואן גרוטל, אונה יפה ופיניאס יון.
תקציר העלילה

לאחר שבעלה ג'סי נעלם בהתרסקות מסוק, אמה חוזרת למסצ'וסטס במאמץ לתקן את חייה. ארבע שנים לאחר מכן, אמה נתקלת בחבר הטוב הוותיק שלה, סאם, והם הופכים בלתי נפרדים. מאורסת טרייה, אמה מקבלת שיחת טלפון בלתי צפויה שחושפת שג'סי בחיים. קרועה לחלוטין, אמה צריכה כעת לבחור בין בעלה שחשבה למת, לארוסה הטרי.
שחקנים ודמויות

פיליפה סו – אמה
סימו ליו – סאם
לוק ברייסי – ג'סי
מיכאלה קונלין
לורן טום
מייקל או'קיף
טום אוורט סקוט
קופר ואן גרוטל – ג'סי הצעיר
אונה יפה – אמה הצעירה
פיניאס יון – סם הצעיר
הפקה

הסרט הוא עיבוד לרומן 2016 באותו שם מאת טיילור ג'נקינס ריד. הסרט בהפקת היילנד פילם גרופ הוכרז ב-2 ביוני 2021, עם אנדי פיקמן שיביים והפיק ופיליפה סו, סימו ליו ולוק ברייסי לוהקו לתפקידים ראשיים. בספטמבר 2021, נמכרו זכויות ההפצה של הסרט בארצות הברית לחברת "Avenue". עוד פורסם כי מיקאלה קונלין לוהקה לתפקיד בסרט.
הצילומים היו אמורים להתרחש במקור במסצ'וסטס. עד אוגוסט 2021, היילנד פילם גרופ הייתה במשא ומתן עם ועדת הסרטים של קרוליינה הדרומית לצלם את הסרט במדינה. עם זאת, האולפנים לא הצליחו לבטח את צוות השחקנים והעובדים עקב שיעורי החיסונים הנמוכים במדינה והגידול במקרי הקורונה. כתוצאה מכך, ההפקה הועברה לקרוליינה הצפונית, שם החלו הצילומים בווילמינגטון ב-11 באוקטובר 2021. באותו יום צולמה סצנה ב-"1938 South Live Oak Parkway", שבה צוות חדשות מסקר מפגש בין משפחה לאדם אהוב שהיה נעדר. ב-25 באוקטובר 2021, פורסם כי לורן טום, מייקל או'קיף, טום אוורט סקוט, קופר ואן גרוטל, אונה יפה ופיניאס יון לוהקו לתפקידים בסרט.
הערות שוליים

1 2  Kroll, Justin (2 ביוני 2021). "Phillipa Soo, Simu Liu & Luke Bracey To Star In Adaptation Of Taylor Jenkins Reid's 'One True Loves'". Deadline Hollywood. ארכיון מ-29 בספטמבר 2021. נבדק ב-29 בספטמבר 2021. {{cite web}}:  (עזרה)
1 2  Ramachandran, Naman (20 בספטמבר 2021). "'Shang-Chi' Star Simu Liu's 'One True Loves' Sells Wide for Highland Film Group (Exclusive)". Variety. ארכיון מ-29 בספטמבר 2021. נבדק ב-29 בספטמבר 2021. {{cite web}}:  (עזרה)
↑  Kroll, Justin (29 בספטמבר 2021). "Michaela Conlin Joins Adaptation of 'One True Loves'". Deadline Hollywood. ארכיון מ-29 בספטמבר 2021. נבדק ב-29 בספטמבר 2021. {{cite web}}:  (עזרה)
↑  Koyer, Kalyn Oyer (27 באוגוסט 2021). "Movie featuring Marvel star pulls out of filming in SC due to low COVID-19 vaccine rates". The Post and Courier. ארכיון מ-1 באוקטובר 2021. נבדק ב-1 באוקטובר 2021. {{cite web}}:  (עזרה)
↑  Williams, Alexandria Sands (10 בספטמבר 2021). "Wilmington lands new film projects, Jenkins Reid adaptation pivots from SC for safer Covid trends". Port City Daily. ארכיון מ-1 באוקטובר 2021. נבדק ב-1 באוקטובר 2021. {{cite web}}:  (עזרה)
↑  "'One True Loves' starring 'Shang-Chi' actor Simu Liu to film in Wilmington next week". WECT. 5 באוקטובר 2021. ארכיון מ-6 באוקטובר 2021. נבדק ב-6 באוקטובר 2021. {{cite web}}:  (עזרה)
↑  Malhado, Carolina Sobral (10 באוקטובר 2021). "Monday, October 11 Filming Locations". On Location Vacations. ארכיון מ-14 באוקטובר 2021. נבדק ב-14 באוקטובר 2021. {{cite web}}:  (עזרה)
↑  Grobar, Matt (25 באוקטובר 2021). "Lauren Tom, Michael O'Keefe, Tom Everett Scott & More Join Simu Liu In Romance 'One True Loves'". Deadline Hollywood. ארכיון מ-25 באוקטובר 2021. נבדק ב-25 באוקטובר 2021. {{cite web}}:  (עזרה)
אופליה (סרט, 2018)

| --- | --- |

 מבוסס על:  המלט 
 בימוי:  קלייר מקארתי 
 הופק בידי:  ארן קרוגר, Sarah Curtis, Daniel Bobker, Paul Hanson 
 תסריט:  Semi Chellas 
 עריכה:  לוק דאנקלי 
 שחקנים ראשיים:  דייזי רידלי (אופליה) סבסטיאן דה סוזה דייזי הד דומיניק מפהאם (פולוניוס) Mia Quiney (אופליה) Calum O'Rourke (לארטס) Jack Cunningham-Nuttall (Prince Hamlet) נואל קסוזסור (רוזנקרנץ) נתניאל פרקר (The Ghost) דבון טרל (הוראטיו) נעמי ווטס (גרטרוד (דמות)) Anna Rust (גרטרוד (דמות)) קלייב אוון (קינג קלאודיוס) טום פלטון (לארטס) ג'ורג' מקיי (Prince Hamlet) מרטין אנגרבאואר (גילדנשטרן) 
 מוזיקה:  סטיבן פרייס 
 צילום:  דנסון בייקר 
 מדינה:  ארצות הברית, הממלכה המאוחדת, אוסטרליה 
 חברה מפיצה:  IFC Films 
 שיטת הפצה:  וידאו על פי דרישה 
 הקרנת בכורה:  28 ביוני 2019 
 משך הקרנה:  114 דק' 
 שפת הסרט:  אנגלית 
 סוגה:  סרט דרמה 
 מקום התרחשות:  דנמרק 
 אתר רשמי
 דף הסרט ב־IMDb
 
אופליה הוא סרט דרמה רומנטית בריטית-אמריקאית משנת 2018 בבימויה של קלייר מקארתי על דמות בשם זהה מהמחזה "המלט" של ויליאם שייקספיר. המחזה מבוסס על הרומן של ליסה קליין, ועלילתו עוקבת אחר סיפורו של המלט אבל מנקודת מבטה של אופליה. בסרט מכבבת השחקנית דייזי רידלי בתפקיד אופליה, לצד נעמי ווטס, קלייב אוון, ג'ורג' מקיי, טום פלטון ודבון טרל. הסרט הוקרן לראשונה בפסטיבל הסרטים סאנדאנס 2018. הביקורות עליו היו מעורבות, למרות שרידלי קיבלה שבחים על משחקה בסרט.
תקציר העלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שחקנים ודמויות

| שם השחקן/ית | שם הדמות |
| --- | --- |
דייזי רידלי: אופליה
נעמי ווטס: גרטרוד
קלייב אוון: קלאודיוס
ג'ורג' מקיי: המלט
טום פלטון: לארטס
דבון טרל (אנ'): הוראטיו
נתניאל פארקר: המלך המלט
דומיניק מפהאם: פולוניוס
דייזי הד (אנ'): כריסטינה
סבסטיאן דה סוזה: אדמונד
נואל קסוזסור: רוזנקראנץ
מרטין אנגרבאואר: גילדנשטרן
תגובות וביקורות

הסרט זכה לביקורות מעורבות מהמבקרים, ששיבחו את עיצוב ההפקה, הבימוי והמשחק שלו (בעיקר את אלו של רידלי ו-ווטס), אך מתח ביקורת על התסריט. באתר Rotten Tomatoes, הסרט מחזיק בדירוג של 61% על סמך 132 ביקורות. על פי הסכמה כללית של מבקרי האתר: " אופליה, פגומה אך מסקרנת, משתמשת בהמלט כנקודת המוצא לניסיון אצילי להציע דמות לא מובנת שהייתה צריכה להיות מזמן. אתר האינטרנט Metacritic נתן לסרט ציון של 60 על סמך 22 מבקרים, מה שמצביע על "ביקורות מעורבות או ממוצעות".
ביקורות נוספות ציינו כי הסרט הוא "מרגש, משכר, רודף: הסרט המהנה ביותר מבחינה ויזואלית עד כה השנה",  וכי זהו "בידור אמיתי", שכן "דייזי רידלי עושה עבודה מהשורה הראשונה בתפקיד הראשי. "
פרסומים אחרים גם שיבחו את רידלי בציטוט ש"דייסי רידלי אולי נולדה לשחק תפקידים מסוג זה כי אופליה חזקה ועוצמתית, בדיוק כמו ריי", והיא נותנת "הופעה יפה".
על פי הביקורת של Rotund Reviews, הם מצהירים שהם "לא יכולים לשבח את הסרט הזה מספיק וממליצים בחום לבדוק אותו".
Film Frenzy מצהירים כי הסרט "מציע שחזור דמיוני של יצירת מופת מוכרת מנקודת מבט שונה" והוא "בהחלט שווה לראות ולהתפעל.
Flixist אמר שהסרט "משכנע" ו"מושך חזותית" בעוד "הציון היה אחד מהחלקים האהובים עליו בסרט: משכנע, כוחני, ייחודי".
RogerEbert.com בביקורתו שיבח את הסרט, והצהיר שהוא מפגין "אומץ, אינטליגנציה, יושרה ופעלתנות".
The Wrap מסכים שזה "עיבוד שופע, אינטליגנטי".
הערות שוליים

↑  "Film Review: "Ophelia" is Revisionist, Romantic, Ravishing". The Arts Fuse. 30 ביוני 2019. נבדק ב-12 במרץ 2021. {{cite web}}:  (עזרה)
↑  "The Aisle Seat - Ophelia". aisleseat.com. נבדק ב-12 במרץ 2021. {{cite web}}:  (עזרה)
1 2  "Ophelia". 27 ביוני 2019. נבדק ב-12 במרץ 2021. {{cite web}}:  (עזרה)
↑  Cantrell, Warren (26 ביוני 2019). "'Ophelia' Breathes New Life Into The Classic Tale Of 'Hamlet' With A Beautiful Performance From Daisy Ridley [Review]". theplaylist.net. נבדק ב-12 במרץ 2021. {{cite web}}:  (עזרה)
↑  "Ophelia: Play Melancholy". 28 ביוני 2019. נבדק ב-12 במרץ 2021. {{cite web}}:  (עזרה)
↑  Cox, Sean Francis (20 בפברואר 2020). "Review: Ophelia". Flixist. נבדק ב-12 במרץ 2021. {{cite web}}:  (עזרה)
↑  Minow, Nell (28 ביוני 2019). "Ophelia movie review & film summary (2019)". RogerEbert.com. נבדק ב-12 במרץ 2021. {{cite web}}:  (עזרה)
↑  "'Ophelia' Film Review: Daisy Ridley Gives Shakespeare's Tragic Heroine a Provocative Do-Over". 26 ביוני 2019. נבדק ב-12 במרץ 2021. {{cite web}}:  (עזרה)
לילה אחד עם המלך

| --- | --- |

כרזת הסרט
 מבוסס על:  Hadassah: One Night with the King 
 בימוי:  מייקל או. סג'בל
 הופק בידי:  סטפן בלין  ריצ'רד ג'יי. קוק  לורי קראוץ'  מת'יו קראוץ'  לורנס מורטורף
 תסריט:  סטפן בליו על פי הספר שנכתב על ידי טומי טני ומארק אנדרו אולסן
 עריכה:  גבריאלה כריסטיאני  סטפן בלין
 שחקנים ראשיים:  טיפאני דופונט  ג'ון ריס-דייוויס  לוק גוס
 מוזיקה:  ג'יי. איי. סי. רדפורד
 צילום:  סטיבן ברנסטיין
 מדינה:  ארצות הברית ארצות הברית
 חברת הפקה:  Gener8Xion Entertainment
 חברה מפיצה:  Gener8Xion Entertainment (בתי קולנוע)  "Fox Faith" (מדיה ביתית)
 שיטת הפצה:  וידאו על פי דרישה 
 הקרנת בכורה:  13 באוקטובר 2006
 משך הקרנה:  123 דקות
 שפת הסרט:  אנגלית
 סוגה:  סרט רומנטי, סרט מבוסס יצירה ספרותית 
 מקום התרחשות:  איראן 
 תקציב:  20 מיליון $ (מוערך)
 הכנסות:  13.7 מיליון $
 הכנסות באתר מוג'ו:   onenightwiththeking
 8x.com/onenight
 דף הסרט ב־IMDb
 
לילה אחד עם המלך (באנגלית: One Night with the King) הוא סרט אפי היסטורי שיצא בשנת 2006 בארצות הברית. הוא מבוסס על הרומן "הדסה: לילה אחד עם המלך", שנכתב על ידי טומי טני ומארק אנדרו אולסן. הסרט הוא דרמטיזציה של הסיפור התנ"כי של אסתר, שסיכנה את חייה והלכה למלך אחשוורוש כדי לבקש שיציל את עם ישראל.
הסרט הופק על ידי מאט קראוץ' ולורי קראוץ' על ידי האולפן "Gener8Xion Entertainment". הוא היה במקום התשיעי מבחינת הכנסותיו במהלך השבוע שהוא יצא לאקרנים וזכה בפרס CAMIE‏. לוק גוס קיבל את הפרס עבור גילום דמותו של המלך קסרקסס. הסרט נבחר להיות מוצג ב-2007 בפסטיבל קאן.
עלילה

העלילה דומה לסיפור המגילה עם מספר שינויים.
המלך קסרקסס (לוק גוס) עושה משתה גדול לכל הממלכה. הדסה (טיפאני דופונט) משתוקקת להגיע לירושלים כדי לראות את ארץ הקודש ומתכוננת לצאת עם השיירה יחד עם המחזר שלה, ישי בן יוסף. הם נעצרים ליד משתה המלך שנערך לפני שקסרקסס יצא למלחמה כדי לנקום את מות אביו. הדסה וישי רואים את המלך מזמן את המלכה ושתי. המלכה ושתי מתנגדת למלחמה בניגוד למלך קסרקסס שמעוניין בה כדי לשפר את ממלכתו. במחאה על המלחמה הקרובה, ושתי עושה משתה משלה. כאשר המלך מזמין אותה למשתה שלו, היא מסרבת לבוא ומצהירה: "אני המלכה, ואני לא אפחית את כבודי... או אבייש את הכתר שלי על ידי לבישתו לפני חברי מועצת המלחמה שלך, השיכורים והערומים". עקב כך, ממליצים למלך קסרקסס לגרש אותה ולבחור במקומה במלכה ראויה יותר. כל הבתולות היפות, והדסה ביניהן, מובאות כדי שקסרקסס יבחר אחת מהן למלכה על מנת לשמור על הממלכה מאוחדת. עקב פקודתו של אביה המאמץ, מרדכי, שהוא אחד הסופרים של המלך ועובד בארמון, הדסה לא מגלה מהו העם שלה ומה משפחתה ומשנה את שמה ל"אסתר", שמה הבבלי של האלה אשתר. אסתר נלקחת עם שאר הנשים שנבחרו לטיפולי קוסמטיקה, בישום וטיפוח בהשגחתו של הגי, סריס המלך. בזכות שנינותה, חכמתה ויושרה היא הופכת להיות המתחרה החביבה על הגי. כל מתחרה נלקחת ללילה אחד עם המלך, ולאחר מכן נלקחת לארמון. המתחרה לא יכולה לעזוב את הארמון ולא יכולה לחזור אל המלך אלא אם כן היא מצאה חן בעיניו והוא קרא לה. במהלך ההכנות שלהם לקראת ה-"לילה אחד עם המלך", הגי מגלה שאסתר יודעת קרוא וכתוב ומקשיב לה כשהיא קוראת למתמודדות האחרות. הוא מעריץ את האומץ שלה, ואת יכולת הסיבולת שלה. בשעות הקטנות של הלילה, הוא מביא אותה אל המלך קסרקסס כדי לקרוא לו. אסתר מתחילה לקרוא מן המגילה שניתנה לה ואז מתחילה לספר את סיפור אהבתם של יעקב ורחל. המלך משועשע ומסוקרן אך גם מבטל את דבריה, ובאופן מנוגד, אומר לה שתקרא לו שוב. מתוך האינטראקציה הזו, אסתר מתאהבת במלך. כאשר מגיע תורה של אסתר ל-"לילה אחד עם המלך", היא מתייעצת עם הגי ולובשת רק את מה שהוא מציע. אסתר מנצחת והופכת למועדפת על המלך על ידי גילוי הלב שלה אליו והוא מכתיר אותה למלכה. במקביל, המן מקודם על ידי המלך למשרה של הפקיד הבכיר. כל עבדי המלך בשער המלוכה מחויבים לכרוע ברך לפניו. מרדכי מסרב, ומכריז שהוא כורע רק לפני הקב"ה, המלך היחיד. מרדכי גם אומר להמן שהוא בן אברהם, יהודי. עקב כך, המן, המלא בנקמה ושנאה, מעוניין להשמיד את מרדכי ואת כל עמו. אסתר מגלה את המזימה וכדי לבטל אותה היא הולכת למלך ללא בקשה מצדו ומסכנת את חייה כדי להתחנן על עמה. המלך מושיט את שרביטו אליה ומציל את חייה מתוך אהבתו אליה. אסתר מזמינה את המלך והמן למשתה שלה ושם היא מגלה שהיא יהודיה ומספרת על מזימתו של המן להרוג את היהודים. המלך, ההמום מהגילויים שלה, עוזב את המשתה. זמן קצר לאחר מכן, המן תוקף את אסתר. המלך מציל אותה, ובזעמו הוא פוקד לתלות את המן על העץ שהמן הקים כדי לתלות את מרדכי עליו. לאחר שהמן נלקח ממנו, המלך הולך לאסתר. אסתר שואלת אותו "מה גרם לך לחזור?" והמלך מגיב "ראיתי את הכוכבים". המלך קסרקסס מנשק את אסתר, והמצלמה מתרחקת מהסצנה. בסוף הסרט נראה פלאשבק של אסתר, שמוכתרת למלכה וקהל של יהודים מריעים ברחובות.
שינויים

הסרט בדרך כלל שומר על חלקו העיקרי של הגרסה המקראית. עם זאת, הסרט מוסיף אלמנטים סגנוניים שלא נמצאים בסיפור המקראי הסיפור מציג היבטים רבים שהיו עלולים לקרות ולא מקפיד להיצמד לטקסטים המקראיים.
הקרנת בכורה והכנסות

הצגת הבכורה של הסרט התקיימה בבית הקולנוע מאן ברואינס שבלוס אנג'לס. הסרט צולם כולו במדינת ראג'סטאן שבהודו. לילה אחד עם המלך עלה לאקרנים בבתי הקולנוע ב-13 באוקטובר 2006. במהלך סוף השבוע הראשון שלו, הוא הכניס 4,120,497 $ בבתי הקולנוע. בסיכום ההכנסות, הסרט הכניס 13,395,961 $ בארצות הברית ועוד 332,489 $ ברחבי העולם. הביקורות על הסרט היו בדרך כלל שליליות. הסרט קיבל דירוג שלילי של 19% טריות באתר Rotten Tomatoes, בהתבסס על 26 ביקורות.
שחקנים

טיפאני דופונט - הדסה / אסתר.
לוק גוס - אחשוורוש, מלך פרס. חסר ביטחון בתפקידו החדש כמלך ולכן כמעט נכנע להשפעתם של שרים החזקים בארמון.
ג'ון ריס-דייוויס - מרדכי, דוד של אסתר ואביה המאמץ.
עומר שריף - השר ממוכן, אחד משבעת שרי פרס רואי פני המלך היושבים ראשונה במלכות.
טומי ליסטר ג'וניור - הגי, סריס מלכותי ושומר הראש של ההרמון.
ג'ון נובל - השר אדמתא, אחד משבעת שרי פרס רואי פני המלך היושבים ראשונה במלכות. זומם לבצע הפיכה ולהפוך למלך.
ג'יימס קאליס - המן האגגי, האנטגוניסט בסרט. המן מתכנן לנצל את הכוח שיש לו עקב מעמדו כדי להרוג את תושביה היהודים של פרס.
פיטר או'טול - שמואל.
ג'יוטי דוגרה - ושתי, מלכת פרס.
טום אלתר - שאול מלך ישראל.
אדיטיה באל - אגג, מלך עמלק.
הערות שוליים

1 2  "One Night with the King". Box Office Mojo. נבדק ב-27 בפברואר 2017. {{cite web}}:  (עזרה)
1 2  Character and Morality in Entertainment, verified 2007-08-20.
↑  זוהי התייחסות ברורה לסיפורי אלף לילה ולילה.
↑  Treasure Valley Christian News, by Ken Malgren, Boise, Idaho
הקרנת הבכורה של הסרט בבית הקולנוע מאן ברואינס בלוס אנג'לס.
ערים של נייר (סרט)

| --- | --- |

 מבוסס על:  ערים של נייר 
 בימוי:  ג'ק שרייר 
 הופק בידי:  מרטי בראוון וויק גודפריי
 תסריט:  סקוט נוסטדטר, מייקל ה. וובר 
 שחקנים ראשיים:  נאט וולף קארה דלווין הלסטון סייג' אוסטין אברמס ג'סטיס סמית' ג'אז סינקלייר קארה ברונו
 מוזיקה:  ג'ון דבני 
 צילום:  דייוויד לנזנברג 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  InterCom, פוקס המאה ה-20, נטפליקס 
 שיטת הפצה:  וידאו על פי דרישה 
 הקרנת בכורה:  24 ביולי 2015 
 משך הקרנה:  109 דק' 
 שפת הסרט:  אנגלית 
 סוגה:  סרט רומנטי, דרמה קומית, סרט מבוסס יצירה ספרותית, סרט בלשי, סרט נעורים, קומדיה רומנטית 
 מקום התרחשות:  אורלנדו, Agloe, פנסילבניה 
 תקציב:  12 מיליון דולר
 הכנסות:  85.5 מיליון דולר
 הכנסות באתר מוג'ו:   papertowns
 דף הסרט ב־IMDb
 
ערים של נייר הוא סרט מסתורין קומדי-דרמטי אמריקאי משנת 2015 שמבוסס על הספר "ערים של נייר" מאת הסופר ג'ון גרין. הסרט בוים על ידי הבמאי ג'ייק שרייר ויצא להקרנה ראשונה ב-24 ביולי 2015 בארצות הברית על ידי פוקס המאה ה-20. כוכבי הסרט הם נאט וולף וקארה דלווין.
הפקה

הספר כולל סצנה המתרחשת בפארק השעשועים הימי "סיוורלד". בעקבות יציאתו של הסרט התיעודי "בלאקפיש" (2013), העוסק בסכנות של החזקת לווייתנים קטלנים בשבי, נחתכו מהסרט סצנות הכוללות את הפארק והמקום שונה. המפיק וויק גופריי הסביר: "מאז שהספר נכתב, הסרט הדוקומנטרי יצא. אני חושב שזה מעט פחות עליז ללכת לסיוורלד עכשיו".
הערות שוליים

↑  Rebecca Ford, SeaWorld Scene Cut From John Green's 'Paper Towns' Film, באתר The Hollywood Reporter,‏ 16.1.2015.
פורע החוק ג'וסי וולס

| --- | --- |

 מבוסס על:  The Rebel Outlaw: Josey Wales 
 בימוי:  קלינט איסטווד 
 הופק בידי:  רוברט דליי 
 תסריט:  פיליפ קאופמן, Asa Earl Carter, Sonia Chernus 
 עריכה:  פריס ובסטר 
 שחקנים ראשיים:  קלינט איסטווד (Josey Wales) ריצ'רד פרנסוורת' לן לסר צ'יף דן ג'ורג' מאט קלארק דאגלס מקגראת' צ'רלס טינר ג'ון מיטצ'ם Sheb Wooley John Quade Woodrow Parfrey קייל איסטווד רויאל דיינו ביל מק'קיני ג'ון ורנון סונדרה לוק ג'ון דייוויס צ'נדלר ג'ון ראסל פאולה טרומן ויל סמפסון סם בוטומס ויליאם אוקונל בפסקה זו רשומה אחת נוספת שטרם תורגמה 
 מוזיקה:  ג'רי פילדינג 
 צילום:  ברוס סרטיס 
 מדינה:  ארצות הברית 
 חברת הפקה:  Malpaso Productions, האחים וורנר 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  5 בנובמבר 1976 
 משך הקרנה:  135 דק' 
 שפת הסרט:  אנגלית 
 סוגה:  מערבון, סרט מבוסס יצירה ספרותית, סרט ויגילנטה 
 מקום התרחשות:  טקסס 
 הכנסות באתר מוג'ו:   outlawjoseywales
 דף הסרט ב־IMDb
 
"פורע החוק ג'וסי וולס" (באנגלית: The Outlaw Josey Wales, מתורגם גם כ"איש ההפקר") הוא סרט מערבון אמריקאי משנת 1976, בבימויו ובכיכובו של קלינט איסטווד. הסרט מבוסס על הרומן Gone to Texas מאת פורסט קרטר ומספר את סיפורו של חוואי בשם ג'וסי וולס, שהופך לנמלט לאחר שמשפחתו נרצחת על ידי חיילי צבא האיחוד במלחמת האזרחים האמריקאית. בעודו מבקש נקמה, ג'וסי מוצא את עצמו נמלט מרשויות החוק, ובדרך הוא מצרף אליו קבוצה מגוונת של דמויות שנאבקות לשרוד.
הסרט זכה להצלחה מסחרית, והרוויח 31.8 מיליון דולר מול תקציב של 3.7 מיליון דולר. בשנת 1996, הסרט נבחר לשימור במרשם הסרטים הלאומי של ארצות הברית על ידי ספריית הקונגרס כ"משמעותי מבחינה תרבותית, היסטורית או אסתטית".
עלילה

ג'וסי וולס (קלינט איסטווד) הוא חוואי שליו ממיזורי, שחייו נהרסים כאשר חיילים מצבא האיחוד רוצחים את אשתו ובנו ושורפים את ביתו במהלך מלחמת האזרחים האמריקאית. בעקבות האסון, וולס יוצא למסע נקמה נגד חיילי האיחוד ונעשה לפורע חוק מבוקש. בזמן שהוא מנסה לשרוד, הוא אוסף סביבו קבוצת אנשים הכוללת אינדיאנים, נשים וילדים, שנאלצים להתמודד עם איומים חיצוניים ופנימיים בזמן שהם נמלטים מרודפיהם.
צוות השחקנים

קלינט איסטווד בתפקיד ג'וסי וולס
צ'יף דן ג'ורג' בתפקיד לון וולף, אינדיאני שחובר לג'וסי
סונדרה לוק בתפקיד לורה לי, צעירה שמצטרפת לקבוצה
ביל מק'יני בתפקיד טרג, חייל לשעבר שצד את וולס
ביקורות

פורע החוק ג'וסי וולס זכה לשבחים רבים מצד המבקרים והקהל, והפך לאחד מהסרטים המוערכים ביותר של קלינט איסטווד. הסרט שיבח את הצילום, העלילה הרגשית, וההופעות של איסטווד ודמויות המשנה. כמו כן, הסרט נתפס כקלאסיקה בז'אנר המערבונים ומשלב אלמנטים של דרמה ופעולה לצד סוגיות מוסריות מורכבות.
באתר Rotten Tomatoes, הסרט קיבל ציון של 91% מצד המבקרים, מה שמעיד על שבחים רחבים. ב-Metacritic, הסרט זכה לציון של 69 מתוך 100, בהתבסס על ביקורות חיוביות.